150. löggjafarþing 2019–2020.

Þingskjal 401 — 214. mál.

Svar

dómsmálaráðherra við fyrirspurn frá Þorsteini Sæmundssyni
um utanlandsferðir á vegum ráðuneytisins.

Fyrirspurnin hljóðar svo:

1.	Hversu margar utanlandsferðir fóru árin 2016–2019:

a.	ráðherra,

b.	yfirstjórn,

c.	almennir starfsmenn,

d.	starfsmenn stofnana ráðuneytisins, sundurliðað eftir stofnunum?

2.	Voru ferðirnar kolefnisjafnaðar?

3.	Er til fjarfundabúnaður í ráðuneytinu eða í stofnunum sem heyra undir ráðuneytið og ef svo er, hvar?

4.	Hversu margir fundir voru haldnir með fjarfundabúnaði árin 2016–2019 með aðilum í útlöndum?

Leitast var eftir upplýsingum frá undirstofnunum ráðuneytisins. Svörin hér á eftir koma því bæði frá undirstofnunum og úr ferðabókunarkerfi ráðuneytisins. Þá þarf að taka tillit til þess að árin 2016 og 2017 var ráðuneytið rekið á sama fjárlagaviðfangi og samgöngu- og sveitarstjórnarráðuneyti, fyrst sem innanríkisráðuneyti en svo sem dómsmálaráðuneyti. Upplýsingar um ferðir starfsmanna árin 2016 og 2017 eru því ekki að fullu sambærilegar við upplýsingar um ferðir síðari ár.

Árin 2016–2019 var fjöldi utanlandsferða eftirfarandi:

a.	Ráðherra fór 17 ferðir á tímabilinu 2016 til september 2019.

b.	Yfirstjórn fór 53 ferðir á sama tímabili.

c.	Almennir starfsmenn fóru 366 ferðir á tímabilinu.

Heildarfjölda ferða ráðuneytisins og starfsmanna undirstofnanna má finna í töflunni hér á eftir ásamt svörum við 2.–4. tölul. fyrirspurnarinnar. Ekki hefur verið haldið bókhald um fundi þar sem nýttur hefur verið fjarfundabúnaður hvort sem hann var notaður fyrir fundi með erlendum aðilum eða innlendum. Þó var tekið fram í svörum undirstofnanna að fjar
fundabúnaður, skype í tölvum starfsmanna og símafundir væru notaðir í auknum mæli. Þeir fundir eru aðallega með aðilum innan lands.

Ferðir	Kolefnis
jöfnun	Fjarfundabúnaður er til	Fjöldi funda í gegnum fjarfundabúnað
Dómsmálaráðuneyti	436	nei	já	ekki haldið utan um
Ríkissaksóknari	13	nei	Já	-
Héraðssaksóknari	152	nei	Já	ekki haldið utan um
Ríkislögreglustjóri	819	nei	já	ekki haldið utan um
Lögreglan á Suðurlandi	30	nei	já	-
Lögreglan á Norðurlandi eystra	29	nei	já	ekki haldið utan um
Lögreglan á Norðurlandi vestra	4	nei	nei	-
Lögreglan á Vesturlandi	7	nei	Já	-
Lögreglan á Suðurnesjum	225	nei	nei	ekki haldið utan um
Lögreglan á Vestfjörðum	4	nei	já	-
Lögreglan í Vestmannaeyjum	7	nei	já	ekki haldið utan um
Fangelsismálastofnun	12	nei	Já	-
Landhelgisgæslan	1.291	nei	að takmörkuðu leyti	ekki haldið utan um
Sýslumaðurinn á Austurlandi	-	-	nei	-
Sýslumaðurinn á Norðurlandi eystra	-	-	símafundabúnaður	-
Sýslumaðurinn á Norðurlandi vestra	-	-	Já	-
Sýslumaðurinn á Suðurnesjum	-	-	Já	-
Sýslumaðurinn á Vestfjörðum
Sýslumaðurinn á Suðurlandi	2	nei	nei	-
Sýslumaðurinn í Vestmannaeyjum	-	-	símafundabúnaður	-
Sýslumaðurinn á Vesturlandi	1	nei	nei	-
Dómstólasýslan	2	nei	Já	2
Hæstaréttur Íslands	19	nei	já	-
Landsréttur	3	nei	já	1
Héraðsdómur Reykjavíkur	1	nei	já	-
Héraðsdómur Vesturlands	-	nei	já	-
Héraðsdómur Vestfjarða	-	-	já	-
Héraðsdómur Norðurlands vestra	-	-	já	-
Héraðsdómur Norðurlands eystra	-	-	já	-
Héraðsdómur Austurlands	-	-	já	-
Héraðsdómur Suðurlands	-	-	já	-
Héraðsdómur Reykjaness	-	-	já	-
Útlendingastofnun	1.473	nei	já	ekki haldið utan um